ขอสอบถามคับ แฟนมีอาการแบบนี้ เมื่อวัน ที่ 15 ของ รอบเดือน มีเลือดออกมานิดนึง สีออกจาง และวันรอบเดือน ที่ 17 ก้มีเพิ่มมาอีกหยด อาการแบบนี้เป็นเพราะอะไรคับ
สวัสดีค่ะ งาน,การมีเลือดออกในช่วงที่ไม่ใช่วันที่ที่ประจำเดือนควรจะมา อาจเป็นเลือด1. เลือดจากการตั้งครรภ์ เช่น เลือดล้างหน้าเด็ก หรือเกิดจากการมีแท้งคุกคาม ท้องนอกมดลูก เป็นต้น2. เลือดออกช่วงไข่ตก เลือดจะออกอยู่ในช่วงกึ่งกลางของรอบประจำเดือน และออกเพียงแค่ 1 วัน3. มีการอักเสบติดเชื้อในโพรงมดลูก แต่มักปวดท้องน้อยและตกขาวที่ผิดปกติร่วมด้วย มีเจ็บท้องน้อยเวลามีเพศสัมพันธ์ ปัสสาวะผิดปกติ4. ความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในวัยกลางคนขึ้นไป5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น6. การผลิตฮอร์โมนของรังไข่ผิดปกติในเบื้องต้น ควรลองตรวจหาการตั้งครรภ์ดูด้วย หากตรวจไม่พบ แนะนำให้สังเกตอาการไปก่อน หากเลือดที่ออกมามีแค่เล็กน้อย ไม่มีปวดท้องน้อย ไม่มีตกขาวที่ผิดปกติ ก็ไม่น่ามีอะไรผิดปกติค่ะ แต่หากเลือดที่ออกในรอบใหม่นี้ ออกนานเกิน 2 วัน หรือออกมาบ่อยๆ อีกเรื่อยๆ หรือมีปวดท้องน้อย มีตกขาวที่ผิดปกติ ก็ควรไปพบสูติ-แพทย์เพื่อตรวจหาสาเหตุค่ะ